95/296/EY: Komission päätös, tehty 26 päivänä heinäkuuta 1995, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta (ETA:n kannalta merkityksellinen teksti)



Virallinen lehti nro L 182 , 02/08/1995 s. 0033 - 0035



KOMISSION PÄÄTÖS, tehty 26 päivänä heinäkuuta 1995, klassiseen sikaruttoon liittyvistä tietyistä suojatoimenpiteistä Saksassa ja päätöksen 94/462/EY kumoamisesta (ETA:n kannalta merkityksellinen teksti) (95/296/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksan useissa eri osissa ilmenneiden klassisen sikaruton tautipesäkkeiden vuoksi komissio teki klassiseen sikaruttoon liittyvistä tietyistä suojatoimenpiteistä Saksassa ja päätöksen 94/178/EY kumoamisesta 22 päivänä heinäkuuta 1994 päätöksen 94/462/EY (3), sellaisena kuin se on viimeksi muutettuna päätöksellä 95/214/EY (4), Saksassa on ilmennyt useita klassisen sikaruton tautipesäkkeitä; tietyt näistä tautipesäkkeistä sijaitsevat seuduilla, joilla on runsaasti sikoja ja tietyt sellaisilla seuduilla, joilla tautia esiintyy luonnonvaraisessa villisikakannassa, elävien sikojen kaupan vuoksi nämä tautipesäkkeet muodostavat uhan muiden jäsenvaltioiden karjalle, Saksa on toteuttanut toimenpiteitä yhteisön toimenpiteiden klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (5) mukaisesti, sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja ottanut käyttöön myös muita toimenpiteitä, selvyyden vuoksi päätöksellä 94/462/EY käyttöön otetut suojatoimenpiteet on kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Saksa saa lähettää muihin jäsenvaltioihin kasvatussikoja tai tuotantoon tarkoitettuja sikoja ainoastaan, jos: a) ne ovat peräisin tilalta, jonne ei ole tuotu eläviä sikoja kyseisten sikojen lähettämistä välittömästi edeltävien 30 päivänä aikana, b) niille on tehty: - negatiivisen tuloksen antanut klassisen sikaruton viruksen vasta-aineiden toteamiskoe; tämä koe on tehtävä direktiivin 90/217/ETY liitteessä IV olevan 1 kohdan määräysten mukaisesti varmentamista seuraavien viiden päivänä aikana, - klassisen sikaruton viruksen toteamiskoe. Koe on tehtävä direktiivin 80/217/ETY liitteessä I olevan B osan mukaisesti tai toimivaltaisen Saksan viranomaisen hyväksymällä klassisen sikaruton antigeenin toteavalla ELISA-testillä. Antigeenin toteamiskoe on tehtävä varmentamista seuraavien viiden päivän aikana, c) niille on tehty alkuperätilalla neuvoston direktiivissä 64/432/ETY (6) säädetty kliininen tutkimus. Tutkimuksen on käsitettävä kaikki siat ja alkuperätilan vastaavat laitteet. Alkuperätilalla ja missä tahansa keräyskeskuksessa eläimet on merkittävä korvamerkillä siten, että tila tai keskus voidaan tarkistaa ja jäljittää. Kuljetusvälineessä on oltava virallinen sinetti. 2. Edellä 1 kohdan b alakohdassa tarkoitettuja toimenpiteitä sovelletaan ainoastaan liitteessä I kuvatulta vyöhykkeeltä tuleviin sikoihin. 3. Edellä 1 kohdan a alakohdassa tarkoitettujen eläinten yhteisön sisäisiin siirtoihin annetaan lupa vasta kolmen päivän kuluttua paikallisen toimivaltaisen eläinlääkintäviranomaisen määräpaikkana olevan jäsenvaltion keskuseläinlääkintäviranomaiselle osoittamasta ilmoituksesta. 2 artikla 1. Saksa ei saa lähettää muihin jäsenvaltioihin tai Saksan muihin osiin teurastukseen tarkoitettuja sikoja, jotka ovat peräisin liitteessä I kuvatulla vyöhykkeellä sijaitsevilta tiloilta. 2. Saksan on varmistettava, että teurastukseen tarkoitetut siat, jotka ovat peräisin liitteessä I kuvatuilla vyöhykkeillä sijaitsevilta tiloilta, on teurastettu: a) teurastamoissa, jotka sijaitsevat mikäli mahdollista mainituilla alueilla, tai b) toimivaltaisen eläinlääkintäviranomaisen osoittamissa Saksassa sijaitsevissa teurastamoissa. Kuljetusvälineet on sinetöitävä virallisesti. 3 artikla Neuvoston direktiivissä 64/432/ETY säädetyssä terveystodistuksessa, joka on Saksasta lähetettyjen sikojen mukana, on oltava seuraava maininta: "Klassiseen sikaruttoon liittyvistä tietyistä suojatoimenpiteistä Saksassa 26 päivänä heinäkuuta 1995 tehdyn komission päätöksen 95/296/EY mukaisia eläimiä." 4 artikla Saksan on järjestettävä serologinen tarkastus sioille klassisen sikaruton viruksen vasta-aineiden havaitsemiseksi liitteessä II olevien määräysten mukaisesti. Tarkastusohjelmien tulokset ja niihin liittyvä epidemiologinen analyysi on toimitettava komissiolle kuukausittain. 5 artikla Saksan on huolehdittava siitä, että sikojen kuljetukseen käytetyt ajoneuvot puhdistetaan ja desinfioidaan jokaisen käytön jälkeen, ja sen on esitettävä todiste tästä desinfioinnista. 6 artikla Saksan on toteutettava vaaditut toimenpiteet seuraamuksien määrämiseksi tämän päätöksen rikkomisesta, erityisesti jos todetaan, ettei vaadittavia asiakirjoja voida esittää. Seuraavat toimenpiteet on toteutettava, ellei kuljettaja esitä todistetta siitä, että kuljetusväline on desinfioitu tai ellei eläinten omistaja toimita todistetta negatiivisen tuloksen antaneesta testistä/kliinisestä kokeesta: a) toimivaltainen viranomainen ottaa väliaikaisesti haltuunsa kuljetusvälineen ja siat, b) jos tilanne ei ole korjaantunut toimivaltaisen viranomaisen vaatimuksen johdosta enintään kahdenkymmenenneljän tunnin määräajassa, - toimivaltainen viranomainen ottaa kuljetusvälineen haltuunsa, - siat hävitetään. Kuljetusvälinettä ei vapauteta eikä korvausta sikojen hävittämisestä myönnetä ennen tuomioistuimen tai hallintoviranomaisen tekemää päätöstä. 7 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 8 artikla Tällä päätöksellä kumotaan päätös 94/462/EY. 9 artikla Tämä päätös on osoitettu kaikille jäsenvaltioille. Tehty Brysselissä 26 päivänä heinäkuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 189, 27.7.1994, s. 89 (4) EYVL N:o L 133, 17.6.1995, s. 49 (5) EYVL N:o L 47, 21.2.1980, s. 11 (6) EYVL N:o 121, 29.7.1964, s. 1977/64 LIITE I - Mecklenburg-Länsi-Pommeri, seuraavat alkuperäpiirit (Kreise): Mecklenburg-Strelitz, Parchim, Bad Doberan, Güstrow, Müritz, Demmin, itäinen Etu-Pommeri, pohjoinen Etu-Pommeri, Stadtkreise Greifswald, Stralsund ja Rostock. - Reinin maakunta-Palatinat, seuraavat Kreiset: Bad Dürkheim (mukaan lukien Neustadtin kaupunki/Weinstraße), Kaiserslautern (mukaan lukien Kaiserslauternin kaupunki), Südliche Weinstraße (mukaan lukien Landau-Pfalzin kaupunki), Pirmasens (mukaan lukien Pirmasensin kaupunki), Germersheim, Ludwigshafen, Kusel, Donnersbergskreis ja Alzey-Worms ja Worms. - Ala-Saksi, seuraavat Kreiset: Soltau-Fallingbostel, Celle, Uelzen, Gifhorn, Vechta, Osnabrück (kaupunki ja maaseutu), Diepholz, Oldenburg ja Cloppenburg. - jokainen edellä mainittujen vyöhykkeiden ulkopuolella, jossa uusi tautipesäke ilmenee. Edellä 1 artiklan 2 kohdassa ja 2 artiklassa tarkoitettuja toimenpiteitä sovelletaan kyseisellä Kreisilla 60 päivän aikana pesäkkeen ilmenemisestä alkaen. Saksan on ilmoitettava jäsenvaltioille ja komissiolle vahvistetuista ja kumotuista toimenpiteistä. LIITE II Serologinen tarkastus klassisen sikaruton (hc-virus) vasta-aineiden havaitsemiseksi Saksan viranomaisten on toteutettava serologinen tarkastusohjelma, jossa otetaan 5 prosenttia kansallisesta emakko- ja karjupopulaatiosta vastaava määrä näytteitä (100 000 näytettä vuosittain). Tarkastusohjelmassa on käytettävä mahdollisuuksien mukaan seeruminäytteitä, jotka on kerätty Aujeszkyn taudin kansallisen hävittämisohjelman yhteydessä. Se suunnataan myös klassiselle sikarutolle alttiisiin karjoihin ja eläimiin, joita ovat: - pienet jalostuskarjat lähellä kyliä tai tiloja, joissa mahdollisesti ruokajätteellä ruokittavia emakoita lihotetaan teurastettaviksi, - astutukseen käytettävät karjut, erityisesti useilla tiloilla käytettävät karjut, - karjat alueilla, joilla on villisikoja, - karjat sellaisilla hallinnollisilla alueilla, jotka ovat rekisteröineet klassisen sikaruton tautitapauksia 1 päivästä toukokuuta 1995 alkaen.